**Образложење**

На основу члана 25. Закона о локалној самоуправи (''Службени гласник Републике Србије'', број 129/2007), на територији Града Ниша образоване су градске општине.

Чланом 88 тачка 1 Статута Града Ниша(''Службени лист Града Ниша'', број 88/2008) прописано је да скупштина градске општине доноси пословник уз сагласност Скупштине Града.

Скупштина Градске општине Палилула је на седници одржаној дана 15.1.2013. године, донела Пословник о изменама и допунама Пословника Скупштине Градске општине Палилула и доставила је Градском већу Града Ниша на даљу надлежност. Измена и допуна Пословника предлаже се у циљу усаглашавања са Законом о локалној самоуправи и са Првом изменом и допуном Статута Градске општине Палилула.

На основу датих овлашћења, Градско веће Града Ниша предлаже Скупштини Града Ниша да донесе решење којим ће дати сагласност на Пословник о изменама и допунама Пословника Скупштине Градске општине Палилула.

**Председник**

**Проф. др Зоран Перишић**